|  |
| --- |
| Министерски съвет |
| |  |  | | --- | --- | | брой: 37, от дата 21.4.2020 г.   Официален раздел / МИНИСТЕРСКИ СЪВЕТ | стр.23 | |
|  |
|  |
| Постановление № 73 от 16 април 2020 г. за допълнение на Наредбата за финансирането на институциите в системата на предучилищното и училищното образование, приета с Постановление № 219 на Министерския съвет от 2017 г. |
|  |
| **ПОСТАНОВЛЕНИЕ № 73 ОТ 16 АПРИЛ 2020 Г.**  **за допълнение на Наредбата за финансирането на институциите в системата на предучилищното и училищното образование, приета с Постановление № 219 на Министерския съвет от 2017 г.** (обн., ДВ, бр. 81 от 2017 г.; изм. и доп., бр. 31 и 105 от 2018 г., бр. 36 и 101 от 2019 г. и бр. 33 от 2020 г.)  МИНИСТЕРСКИЯТ СЪВЕТ  ПОСТАНОВИ:  **§ 1.** В глава трета се създава чл. 40а:  „Чл. 40а. (1) Когато присъственият учебен процес в училището е временно преустановен по предписание на компетентен орган, поради което обучението на учениците се осъществява от разстояние в електронна среда, за периода на дистанционното обучение училищата може за сметка на бюджетите си да извършват разходи за доставка на интернет свързаност по местоживеенето на учениците, които по социални причини не разполагат с достъп до интернет.  (2) Разходите по ал. 1 са за сметка на неизразходваните средства за времето на преустановяването на присъствените учебни занятия за издръжка на процеса на възпитание и обучение на децата и учениците и/или за подпомагане на равния достъп и подкрепа за личностно развитие по чл. 11, ал. 1, чл. 12, ал. 1, чл. 16а и чл. 52а.“  **Заключителна разпоредба**  **§ 2.** Постановлението влиза в сила от деня на обнародването му в „Държавен вестник“.  Министър-председател: **Бойко Борисов**  Главен секретар на Министерския съвет: **Веселин Даков**  3014 |
|  |